**Resumé af konstituerende møde i Skt. Elisabeth Kirkes Menighedsråd, Holbæk 02.04.2018**

**Til stede:** Sognepræst Michal Bienkowski (MB), Marymalar Elden (ME), Jeniton Soosaithas (JS), Mitek Wozniak (MW), Sebastian van der Meer (BM), Jan Tecza (JT) Anders Ravn Jepsen (ARJ) og Birgit Bidstrup Jørgensen (BBJ), ref.

1. **Det nyvalgte menighedsråd konstituerede sig som følger:**

Formand: Marymalar Elden

Næstformand: Sebastian van der Meer

Kasserer: Jan Tecza

Bisidder til kasserer: Jeniton Soosaithas

Referent: Birgit Bidstrup Jørgensen

Suppleanter: Birthe Hjort Nielsen og Lena Al-Gezinki

Som repræsentant til Pastoralrådet indstiller MR Beatrice Musomandera, der stiller op fra menigheden i Kalundborg.

1. **Forløbet af menighedsrådsvalget**

Der blev afgivet 60 stemmer ud af 283 navne på valglisten. Nogle navne manglede stadig på valglisten trods opfordringer til menigheden om at kontrollere, at deres navn var med.

Valgresultatet er præget af, at mange kun havde stemt på 1 eller 2 kandidater. Denne praksis er fuldt lovlig, men da det kan skævvride resultatet med forholdsmæssigt flere stemmer til bestemte kandidater, er der ønske om ved næste valg at opfordre til at stemme på fire kandidater.

Medlemmer af menigheden med tilhørsforhold til den kaldæiske ritus var ikke til stede ved valget til MR. Der er faktisk mulighed for, at de kan stemme både her og i den kaldæiske menighed. Dette skal der også informeres om før næste valg.

1. **Suppleanters deltagelse i MRs arbejde**

MR beslutter, at suppleanter kan deltage i MRs møder, idet dette er en mulighed, men dog ikke en pligt. Suppleanter er dog ikke stemmeberettigede. MR anser deres deltagelse som en berigelse og sikring af kontinuiteten i MRs arbejde.

Formanden informerer suppleanterne, ligesom dette referat også tilgår dem.

1. **Næste ordinære møde:**

28.04. kl 13.

1. **Eventuelt**

Der skal udpeges ny repræsentant for Caritas: MR har været glade for den indsats, Maryrose har gjort, hvorfor ME vil spørge, om hun er villig til at fortsætte.

Biblioteket er færdigindrettet, og bøger kan lånes for en måned mod notat på udlånsseddel.

1. **Godkendelse af dette mødes referat:** Godkendt.